Gemeng Steesel

D' ass eng vun den  lëtzebuergesche Gemengen. Se läit am Kanton Lëtzebuerg. De Chef-lieu vun der Gemeng ass d'Uertschaft  vun där se och hiren Numm huet.

 Uertschaften an der Gemeng 
 Steesel, (Steinsel)
 Heeschdref, (Heisdorf)
 Mëlleref, (Mullendorf)

 Geographie 
D'Gemeng Steesel läit nërdlech vu Walfer am Uelzechtdall. Et ass déi nërdlechst Gemeng am Kanton Lëtzebuerg. Steesel gëtt duerch d'Uelzecht an zwéin Deeler getrennt: westlech vun der Uelzecht leie Steesel a Mëlleref, ëstlech dovu läit Heeschdref.

 Geschicht 
D'Gemeng Steesel war fréier méi grouss. Duerch e Gesetz vum 25. November 1850 ass aus Deeler vun der Gemeng Steesel d'Gemeng Walfer geschaaft ginn. E Gesetz vum 22. Februar 1853 huet weider Deeler vu Steesel ofgetrennt fir d'Gemeng Koplescht ze schafen.

Um Steeseler Bierg op Roellent goufen Iwwerreschter vun enger réimescher Siidlung fonnt, déi op eng laang Geschicht hiweisen. Des Weidere goufen 1854 beim Bau vun der Steeseler Kierch Iwwerreschter vun Therme fonnt.

Op der haiteger Fläch vun der Gemeng stoungen zwou Millen, d'Bintzemillen an d'Werdelsmillen, aus deenen no an no déi zwou Uertschafte Mëlleref, respektiv Steesel, entstane sinn.

D'Heeschdrëffer Wuerzele féieren op d'Heeschdrëffer Schlass zeréck, dat an der Vergaangenheet eng Buerg war, an haut vu Schwësteren a vun der Fondatioun Tricentenaire bewunnt gëtt.

Entwécklung vun der Awunnerzuel

 Wopen 
100px Beschreiwung am Originaltext:
coupé d'argent à une porte de ville ouverte à trois tours de gueules, l'ouverture de la porte chargée d'une anille de sable, et de gueules à trois lions d'argent posés 2 et 1

Politik
De Gemengerot vu Steesel gëtt nom Proporzsystem gewielt. E setzt sech aus 11 Conseilleren zesummen.

Als Resultat vun de Gemengewale vun 2011, wéi och vun 2017, stäipt sech de Schäfferot op eng LSAP-CSV-Koalitioun."Koalitioun LSAP/CSV steet, Klein bleift Buergermeeschter." rtl.lu, 11.10.2017, 12:04:19.

Buergermeeschter ass de .

Bei de Gemengewalen 2023 ass et fir d'LSAP bei de 5 Sëtz am Gemengerot bliwwen, iwwerdeems d'CSV ee Sëtz verluer huet. Doropshin koum et zu enger LSAP-DP Koalitioun.

Zesummesetzung

 Joer  CSV  DP  LSAP  déi gréng 1999  2  2  7 - 2005  2  3  6 - 2011  2  2  7 -  2017  2  4  5  - 2023  1  4 5 1  

 Buergermeeschteren 

...
 1844: Bernard KintzeléARRÊTÉ ROYAL GRAND-DUCAL, du 29 décembre 1843, n°2926f, portant nomination des Bourgmestres et Echevins des villes, et des Bourgmestres des campagnes du Grand-Duché am Memorial N°3 vun 1844
 ...
 1885: Pierre Hintgen
 ...
 19??: Pierre Ecker 
...
1988 - 2021: Jean-Pierre Klein (LSAP)
2021 - 2025: Fernand Marchetti (LSAP)Marc Hoscheid: "De Fernand Marchetti wäert nach dëst Joer demissionéieren." rtl.lu, 02.06.2025.
 zanter 2025: Manon Kolber-Hoffmann (LSAP)

 Ekonomie 
Zu Steesel ass ee Supermarché, de Pall Center, an an der lokaler Industriezon sinn iwwer 30 Firmaen. Des Weideren hat d'Creos zu Heeschdref ee vun hire Dispatching-Zentren.

 Landwirtschaft 
D'Landwirtschaft huet zu Steesel nom Zweete Weltkrich e groussen Opschwonk gehat. Steesel ass fir seng Äerdbieren, Uebst a Gromperenzuucht bekannt. Steeseler Grompere gi vu Luxpatates am ganze Land verkaaft.

Um Steeseler Bierg si grouss Bongerten, déi Privatleit a Butteker mat Äppel a Biere beliwweren. Och Landschaftsgäertnereien, wéi d'Bamschoul Becker zu Mëlleref, d'Pépinières Kintzlé zu Heeschdref a Blummegäertner, wéi Fleurs Wüst hunn zu Steesel eng laang Traditioun.
Zu Steesel gëtt et nach e puer Bauerebetriber.

 Liewen an der Gemeng 
Steesel huet laanscht der Uelzecht een Noerhoulungsgebitt geschaf, dat nach soll ausgebaut ginn. Am Zentrum vum Projet ass d'Renaturéierung vun der Uelzecht.

Des Weidere solle Spillplazen opgeriicht ginn, an e Vëloswee ugeluecht ginn, dee Walfer mat Heeschdref verbënnt. D'Gemeng Steesel huet mat de Gemenge Walfer a Luerenzweiler eng interkommunal Schwämm, d'Pidal geschaf.

D'Musek L'Echo de l'Alzette de la Commune de Steinsel ass 2002 aus dem Zesummeschloss vun der Steeseler an der Heeschdrëffer Musek entstanen. Och de Sport gëtt an der Gemeng grouss geschriwwen, an do si virun allem en ettlech Basketstitele vun der BBC Amicale Steesel ervirzehiewen.

 Verkéier 
D'Lëtzebuerger Strooss, d'N7, Haaptverkéiersachs tëscht der Stad Lëtzebuerg a Miersch, féiert duerch Heeschdref. D'Gemeng Steesel huet och eng Gare, d'Heeschdrëffer Gare. Se läit op der Streck Lëtzebuerg-Ettelbréck. E puer RGTR- an AVL-Buslinne verbannen d'Gemeng Steesel mat der Stad Lëtzebuerg.

 Interkommunal Syndikater 
D'Gemeng Steesel ass Member vu follgenden interkommunale Syndikater: 
 PIDAL - SEC - SICEC - SIDOR - SIDERO - SIGI - SYVICOL

 Jumelage 
 Pacé 

Bekannt Persounen
 Pierre Dupong (1885-1953), Staatsminister, gebuer an der Sektioun Heeschdref,
 Joseph Hansen (1874-1952), Schrëftsteller,
 Jempi Klein (*1944), Affekot a Politiker,
 Willy Goergen (1867-1942), Schrëftsteller.
 Kuckeswäertes 
 Schlass zu Heeschdref
 Park vum Schlass zu Heeschdref
 Reschter vu Gallo-réimeschen Tempelen
 D'Gebuertshaus vum Willy Goergen
 D'Gebuertshaus vum Sepp Hansen

 Literatur 
 Michel Schmitt: Die Pfarrkirche von Steinsel in ihrem zeitgenössischen Entstehungskontext Steinsel: Administration communale, 2005. - 24 p.: ill. ; 21 cm
 La commune de Steinsel en images: son développement récent, Steinsel: Commune, 2005 - 36 p.: ill. ; 21 x 30 cm

 Kuckt och 
 Kierch Steesel

 Lëscht vun de Lëtzebuerger Gemengen
 Entwécklung vun der Gemengenzuel zu Lëtzebuerg

 Um Spaweck 

 Offiziell Säit vun der Gemeng Steesel
 D'Gemeng Steesel op der Websäit vum Syvicol
 BBC Amicale

Steesel